HU Az Európai Unió Hivatalos Lapja C 170/10

Kérelem közzététele a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének a) pontja alapján

(2015/C 170/09)

Ez a közzététel az 1151/2012/EU európai parlamenti és tanácsi rendelet (1) 51. cikke alapján jogot keletkeztet a kérelem elleni felszólalásra.

AZ OLTALOM ALATT ÁLLÓ EREDETMEGJELÖLÉSEKHEZ/OLTALOM ALATT ÁLLÓ FÖLDRAJZI JELZÉSEKHEZ KAPCSOLÓDÓ TERMÉKLEÍRÁS NEM KISEBB JELENTŐSÉGŰ MÓDOSÍTÁSÁNAK JÓVÁHAGYÁSÁRA IRÁNYULÓ KÉRELEM

Az 1151/2012/EU rendelet 53. cikke (2) bekezdésének első albekezdése szerinti módosítás jóváhagyására irűnyuló kérelem

„OVOS MOLES DE AVEIRO”

EU-szám: PT-PGI-0105-01169 – 2013.10.31.

OEM ( ) OFJ ( X )

1. Kérelmező csoportosulás és jogos érdek

APOMA – Associação de Produtores de Ovos Moles de Aveiro Cím: Mercado Municipal de Santiago, R. Ovar, Praceta de Ílhavo, no 106 – 1o AA, AB, AE, 3810 – 145 Aveiro, PORTUGÁLIA Tel./Fax +351 234428829 E-mail: apoma@sapo.pt

2. Tagállam vagy harmadik ország

Portugália

3. A termékleírás módosítással érintett szakaszcímei

—

☐

—

☒

—

☐

—

☒

—

☒

—

☒

—

☒

—

☐

4. A módosítás típusa

—

☒

—

☐

5. Módosítás(ok)

A termék leírása

1. Az ostyába töltött „Ovos Moles de Aveiro” bevonata csokoládéval is történhet, mivel bizonyítottan összeegyeztethető az ősi helyi előállítási módokkal. Ezt a módosítást a régi idők készítőinek tanúvallomásai, valamint a korabeli irodalom is alátámasztja.

2. Az „Ovos Moles de Aveiro” teljes szavatossági ideje alatt a termék kristályosodási folyamatának köszönhetően víztartalma folyamatosan csökken, cukortartalma pedig növekszik. A víz- és a cukortartalom módosulási értéke nem lehet magasabb az eredeti érték 10 %-ánál.

A származás igazolása

Mivel a csokoládé alkalmazása befolyásolja a nyilvántartásban történő nyomon követhetőségét, szükséges a módosítás feljegyzése a származási igazolásban.

Az előállítás módja

A kiegészítő módosítások az alábbiak:

1. A csokoládé bevonat alkalmazása

A csokoládé bevonat módosítja a termék folyamatábráját és előállítási módjának leírását.

Az ostyába töltött „Ovos Moles de Aveiro” csokoládéval történő borításának folyamata annak „temperálásával” kezdődik, ami alatt a csokoládé maximum hőmérséklete 40 °C. A csokoládé bevonatot kézzel vagy géppel, a sütemény alámerítésével és kiemelésével készítik. A felesleges csokoládét azonnal eltávolítják, majd hagyják kikristályosodni. A kristályosítás művelete meghatározó a végtermék minőségét illetően, mivel befolyásolja annak küllemét, vagyis a bevonat fényességét.

2. Az előállítás során a friss tojássárgája fehérjétől való gépi leválasztásának bevezetése

Az előállítás során a fehérjétől géppel leválasztott friss tojássárgák alkalmazása megengedett, az alapanyag minőségét nem befolyásolja.

A gépi leválasztással nyert tojássárgák alkalmazása, fizikai módszerről lévén szó, tökéletesen helyettesíti a cukrászok által megvalósított kézi leválasztást, és nem befolyásolja a tojássárgák belső jellemzőit, nevezetesen azok frissességét és színét.

3. A léghűtéses módszerrel történő hűtés bevezetése

Az „Ovos Moles de Aveiro” krémjének hűtése során a levegőhűtő alkalmazásának lehetősége az ily módon készített termék későbbi azonosítása érdekében a hőmérsékletre vonatkozó pontos műszaki feltételeknek és specifikus előírásoknak való megfeleléstől függ. A végső hőmérsékletnek 15–18 °C közé kell esnie. Ebben az esetben megállapítható, hogy nem szükséges a termék 24 órás pihentetése. A léghűtéses módszerrel hűtött „Ovos Moles de Aveiro” érzékszervi elemzésén bebizonyosodott, hogy a termék egyedi jellemzői megmaradtak. Érzékszervi elemzésben tapasztalt kóstolókból álló szakcsoport megerősítette, hogy ezek a módosítások nem befolyásolják a termékre jellemző megkülönböztető tulajdonságokat, sem annak minőségét.

4. Tárolás

4.1. Az „Ovos Moles de Aveiro” mélyhűtése valamennyi megjelenési formájában szükségessé tette az előállítási folyamatábra módosítását, valamint a mélyfagyasztás pontos műszaki szabályainak meghatározását. Ez a módosítás a folyamat érvényesítése céljából tudományos tanulmányokat igényelt. Megállapították a termék helyes mélyhűtési és kiolvasztási módját, amely biztosítja minőségi jellemzőinek megtartását. Az eredmények ellenőrzése a terméket jól ismerő, tapasztalt kóstolókból álló szakcsoport által végzett érzékszervi tanulmányokkal történt, amelyek alátámasztották, hogy a frissen készített, valamint a korábban mélyhűtött és kiolvasztott termék között statisztikailag jelentős különbségek nem tapasztalhatók. A mélyfagyasztott termék kereskedelmi forgalmazásának engedélyezése következtében szükségessé vált eltarthatóságának felülvizsgálata. A termék mélyfagyasztásának bevezetése lehetővé tette a nemzetközi piacokon való megjelenését, így a termék eltarthatósága 15 napról 6 hónapos időtartamra bővült.

4.2. Megjelent az ún. „intelligens” anyagokkal, mint a védőgázas és az élelmiszer-ipari fóliával történő csomagolás alkalmazásának lehetősége, ami hozzájárul a termék hosszabb eltarthatóságához az eredeti tulajdonságok megtartása mellett. A módosítás célja a termék nemzetközi piacra történő bevezetése. A különböző „intelligens” anyagú csomagolásoknál tapasztalt eredményeket érzékszervi és mikrobiológiai tanulmányokkal ellenőrizték.

4.3. A termék szavatossági ideje az alábbiak szerint került meghatározásra: Élettartam Tárolás és csomagolás 21 nap „Intelligens” anyagú csomagolásban 60 nap Ostyában, csokoládé bevonattal 6 hónap Mélyfagyasztott termék

Kapcsolat

Az eredeti recept felhasználásával, a cukrászok kreativitása révén szerzett tapasztalatok által alakult ki a csokoládé bevonatos „Ovos Moles de Aveiro” előállítása. Korábbi cukrászok, mint például Silvina Raimundo, a Maria Apresentação da Cruz e Herdeiros, Lda. vállalat cukrásza, akinek engedélye 1930-ra nyúlik vissza, elmondása szerint: „Mi otthon »fekete puha tojás«-nak hívtuk. Itthon a fekete puha tojást csak ünnepekkor készítettük, mivel sok volt velük a munka. Nem csupán abból állt, hogy alámerítettük az ostyát a csokoládéban. … Egyesével vontuk be őket, minden egyes formát lesimítottunk a kezünkkel, hogy tökéletes legyen. Csak ünnepi alkalmakkor készítettük őket, akkor is csak megrendelésre, különlegességnek szántuk. Évekkel később volt egy édességbolt a bíróság mellett, ahol Dr. Candal kérésére újra készítettek fekete puha tojást, és ott kezdtek el beszélni a fekete puha tojásról. …”

Rosalina Jesus szintén említést tesz róla… „Különleges alkalmakkor kaptunk megrendeléseket. Volt egy kávézó az Arcada alatt, ahol valódi szivart árultak az erkélyen. Az »Ovos moles« házból oda jártunk összeszedni az üres szivaros dobozokat, hogy megrendelés esetén abban kínáljuk a fekete puha tojásokat. Ilyenkor a dobozokban 6 »ovos moles szivart« tudtunk eladni (ez a mai rákforma). Később Conceição asszony selyemszalagokat készíttetett díszítésként, ragasztott lóherével a tetejükön. A szalagot a csokoládéval bevont fekete puha tojásszivar alsó részére ragasztották, majd a szivarosdobozra. …”

Irodalmi feljegyzésekben 1928-ból fennmaradt Emanuel Ribeiro „O Doce nunca amargou… doçaria portuguesa. História. Decoração. Receituário” c. könyvében az ostyába töltött „Ovos Moles de Aveiro” különböző formáiról készült rajzok szerepelnek. A különösen szigorú ábrázolási technikának köszönhetően a csokoládé bevonatú „Ovos Moles de Aveiro” képei be vannak satírozva. Még egy 1935-ben használt régi porcelánhordó alakja is feltűnik.

Címkézés

1. Tanúsító védjegy

Magas költségvonzata miatt visszavonásra került a hologram kötelező használata a tanúsító védjegyen.

2. Új kiszerelések

A műszaki fejlődéssel összhangban álló új csomagolási fajták jóváhagyásának lehetősége nyílik meg, amennyiben készülnek tanulmányok, amelyek igazolják, hogy a műszaki fejlődés nem befolyásolja a termék tulajdonságait.

A fogyasztói igényeknek eleget téve engedélyezésre került az ostyába töltött „Ovos Moles de Aveiro” 150 g-os kiszerelésének forgalmazása.

3. Forgalmazási forma

Engedélyezésre került az ostyába töltött „Ovos Moles de Aveiro” egységenkénti forgalmazása felbontott dobozból, azzal a feltétellel, hogy látható marad a címke, a darabszám, a szavatosság és a tanúsító védjegy. E módosítás célja, hogy a kisebb viszonteladói egységek is forgalmazhassák az ömlesztett árut, megőrizve a termék nyomon követhetőségének betartását.

EGYSÉGES DOKUMENTUM

„OVOS MOLES DE AVEIRO”

EU-szám: PT-PGI-0105-01169 – 2013.10.31.

OEM ( ) OFJ ( X )

1. Elnevezés

„Ovos Moles de Aveiro”

2. Tagállam vagy harmadik ország

Portugália

3. A mezőgazdasági termék vagy élelmiszer leírása

3.1. A termék típusa

2.3. osztály: Kenyér, péksütemények, cukrászsütemények és egyéb pékáru

3.2. Az 1. pontban szereplő elnevezéssel jelölt termék leírása

Az „Ovos Moles de Aveiro” a nyers tojássárga cukormázzal történő keverésével készül. Megjelenési formája lehet magában, ostyába töltve, vékony cukor vagy csokoládé bevonattal vagy a nélkül, és közvetlenül fa vagy porcelánhordóba csomagoltan. A termék forgalmazható továbbá mélyfagyasztott formában is. Színe egységes, különböző színárnyalatokkal találkozhatunk a sárga és a narancssárga közötti tartományban. Egységes, nem túl erőteljes csillogású, összetett ízében érzékelhető a tojássárgája, jellegzetességében kibontakozik továbbá a különféle aromák összhatása, mint karamell, fahéj, aszalt gyümölcsök, mindez a főzés során a cukor és a tojássárgájában levő összetevők között végbemenő kémiai reakciók eredményeképpen. Édes íze van, amelyben megtalálható a tojássárgája, valamint a főzés során módosult krémes, egyben egységes állagú cukor aromája. Szerkezete egységes, sem a tojássárgája sem a cukor nem szemcsés (bár ez az előállítás után néhány nappal, a kristályosodási folyamatnak köszönhetően megengedett). A kereskedelmi forgalmazás során gyakran alkalmazott ostya színe egységes, a fehér és a krémszín árnyalatai jelennek meg, sötét, fakó, íztelen, vagy a liszt és az ostya íze enyhén érzékelhető, szerkezete réteges, törékeny, száraz, sima és egységes.

Kémiai összetétele a következő:

Cukor = 41 ± 5 %

Zsiradék = 17 ± 3 %

Teljes víztartalom = 29 ± 3 %

Oldatlan fehérje = 4,2 ± 1,1 %

Vízaktivitás = 0,864 ± 0,026

Keményítő, színezékek és tartósítószerek jelenléte semmilyen esetben sem megengedett.

A szavatossági idő lejáratakor a termék kristályosodási folyamatának köszönhető víztartalom csökkenés és cukortartalom növekedés nem lehet magasabb az eredeti érték 10 %-ánál.

3.3. Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében)

Az „Ovos Moles de Aveiro” kizárólag az alábbiakból kerülhet előállításra:

Kizárólag nagyon friss, A kategóriájú, L vagy XL osztályú tojásokból nyert, a Roche skála szerinti 12–13-as értékű tojássárgája.

A tojássárga színére és frissességére vonatkozó egyedi követelményeket figyelembe véve, a tojások előállítási területe közigazgatási szempontból Águeda, Albergaria-a-Velha, Aveiro, Estarreja, Ílhavo, Mira, Murtosa, Oliveira de Frades, Ovar, S. Pedro do Sul, Sever do Vouga, Tondela, Vagos és Vouzela megyét foglalja magában.

Az „Ovos Moles de Aveiro” készítéséhez felhasznált tojások kezdetektől fogva erről a földrajzi területről származnak, ez adja a termék különleges színbéli és frissességi jellemzőit.

Finomított fehér nádcukor.

Víz, ostya és csokoládé.

—

3.4. Az előállítás azon műveletei, amelyeket a meghatározott földrajzi területen kell elvégezni

A cukormáz elkészítése.

A fehérjétől leválasztott nyers tojássárgája hozzáadása a cukormázhoz.

A krém (a tojássárgája és a cukormáz elegyének) főzése.

A krém lehűtése és pihentetése.

Az ostya, illetve a fa- vagy porcelánhordó megtöltése.

Az ostya bevonása cukormázzal vagy csokoládéval.

3.5. A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok

Figyelembe véve a termék tulajdonságait, mindennemű szennyeződés és a masszában vagy az ostyában esetlegesen keletkező sérülések elkerülése érdekében az „Ovos Moles de Aveiro” csomagolása az előállítási helyen történik, az engedélyezett formájú, anyagú és mintázatú hordókban, papírborításban vagy „intelligens” csomagolóanyagokban.

Az ömlesztett, ostya nélküli „Ovos Moles de Aveiro” kereskedelmi megjelenése kizárólag az édességboltokban engedélyezett. Valamennyi esetben kötelező az eredetének, az előállítás helyének és idejének igazolása kísérő dokumentumokkal.

Viszonteladói egységekben megengedett az „Ovos Moles de Aveiro” forgalmazása, megjelenésétől függetlenül előre csomagoltan vagy egységenként a felbontott eredeti dobozból, amennyiben látható marad a címke, a darabszám, a szavatosság és a tanúsító védjegy.

Az „Ovos Moles de Aveiro” tárolása szobahőmérsékleten ajánlott, mely körülmények között szavatossága 15 nap.

Amennyiben a termék kiszerelése védőgázas csomagolásban vagy élelmiszer-ipari fóliában (amelyet „intelligens” comagolóanyagnak neveznek) történik, eltarthatósága szobahőmérsékleten 21 nap. A mélyfagyasztott formában tárolt termék eltarthatósága 6 hónap, amennyiben forgalmazása is ebben a formában történik. A nem becsomagolt termék mélyfagyasztását kizárólag az „Ovos Moles de Aveiro” előállítási területén szabad végezni, ahol rendelkezésre áll az ehhez szükséges szakértelem, valamint a termék megóvható a nem kívánatos behatásoktól és mikrobiológiai szennyeződésektől.

Az ostyába töltött, csokoládé bevonatos „Ovos Moles de Aveiro” eltarthatósága 60 nap, amennyiben tárolása a csokoládénak megfelelő technikai hőmérsékleten, és szagoktól mentes helyiségben történik.

3.6. A bejegyzett elnevezést viselő termék címkézésére vonatkozó egyedi szabályok

A címkén kötelező feltüntetni az „Ovos Moles de Aveiro – Oltalom alatt álló földrajzi jelzés” feliratot, a tanúsító védjegyet és az „Ovos Moles de Aveiro” alábbi logóját:

A tanúsító védjegyen kötelező feltüntetni a termék nevét, a hitelesítő intézmény nevét, valamint a sorozatszámot, amellyel a termék nyomon követhető.

4. A földrajzi terület tömör meghatározása

Figyelembe véve az „Ovos Moles de Aveiro” előállításához szükséges talajtani és éghajlati jellemzőket és feltételeket, különös tekintettel a páratartalomra, a légköri hőmérsékletre, valamint a szükséges különleges szakértelemre és a termék mikrobiológiai szennyeződésektől való megőrzésének fontosságára, az előállítás és a csomagolás földrajzi területe a Ria de Aveiro-val határos megyékre és a szomszédos lagúnaövezetekre terjed ki. Közigazgatási szempontból ez a terület Águeda, Albergaria-a-Velha, Aveiro, Estarreja, Ílhavo, Mira, Murtosa, Ovar, Sever do Vouga és Vagos megyét foglalja magában.

5. Kapcsolat a földrajzi területtel

A földrajzi terület sajátosságai

Természeti sajátosságok:

Növénytani és éghajlati szempontból a régiót a Vouga folyó medencéje uralja, amely egy másik jelentős folyóba, a Ria de Aveiro-ba ömlik. Ezek a körülmények különleges feltételeket biztosítanak a mezőgazdaság számára, különösen a „ria”-val határos lejtőkön kialakult és meghonosodott kukoricatermesztésre és baromfitartásra.

A „Baixo Vouga lagunar és a Médio Vouga” területe kezdetektől fogva kiválóan alkalmas volt a kukoricatermelésre, mind a mennyiség, mind a minőség tekintetében. Ez a mezőgazdasági tevékenység, habár évszázadokon keresztül jelentős megélhetési szerepet töltött be, a XIX. század végén és a XX. század elején kezdett vállalkozási méreteket ölteni, az által, hogy a Rio Vouga-val határos megyékben nagy termelési kapacitású és kiemelkedő minőséget nyújtó vállalatok alapultak. A csirkék etetéséhez használt hagyományos kukorica hozzájárult ahhoz, hogy a feldolgozott termék is megkülönböztetett és kiemelkedő minőségű legyen.

Történelmi sajátosságok:

Az „Ovos Moles em Aveiro” előállítása szekuláris. Kolostori eredetű, előállításának tradíciója kolostorban nevelkedett asszonyok által maradt fenn, akik nemzedékről nemzedékre adták át az édesség elkészítésének titkát. Iratok támasztják alá, hogy I. Manuel király 1502-ben évi 10 kiló cukrot hozatott Madeira szigetéről az Aveiro-i Jesus kolostorba a kolostori édességek előállításáához, amelyet a lábadozó betegek gyógyítása során használtak fel. 1908-ban királyi lakomák desszertjeként említik az „Ovos Moles em Aveiro”-t. A híres portugál író, Eça de Queiroz, „Os Maias” és „A Capital” c. művében, 1888-ban külön említést tesz róla, valamint a híres brazil író, Erico Veríssimo „Solo de Clarineta-Memórias” c. művében utal rá, 1973-ban. A csokoládéval bevont „Ovos Moles em Aveiro”-ról Emmanuel Ribeiro is említést tesz 1928-ban, a „O Doce nunca amargou… doçaria portuguesa. História. Decoração. Receituário”-ban.

Az „Ovos Moles em Aveiro” jellegzetes hordói, akárcsak az ostya szinte minden esetben tengeri motívumú formái, és a jellegzetes árus asszonyok bőségesen jelennek meg csempéken, kőnyomatokon, népi versekben, színházi darabokban és regionális énekeskönyvekben. 1856-ban már léteztek nyilvántartott híres készítők. Az eredeti recept felhasználásával, a cukrászok kreativitása révén szerzett tapasztalatok által alakult ki a csokoládé bevonatos „Ovos Moles de Aveiro” előállítása. Legkorábbi cukrászok, akik első engedélye 1930-ra tehető, elmondása szerint: „Mi otthon »fekete puha tojás«-nak hívtuk. Itthon a fekete puha tojást csak ünnepekkor készítettük, mivel sok volt velük a munka”.

A termék sajátosságai

Az „Ovos Moles de Aveiro” sajátossága az alapanyagokban, amelyekből előállításra kerül – tojás és cukor –, és a helyi szakértelemben rejlik, mivel a tojássárgáját a Ria de Aveiro tradicionális „moliceiro” hajóinak ringását megelevenítő módon helyezik a cukormázba.

A különleges előállítási mód az országban egyedülálló, különleges szerkezetet, színt és ízhatást biztosít az „Ovos Moles de Aveiro”-nak.

A nagyon friss tojások feltörése nagyon óvatosan történik, a fehérjét a cukrászok kézzel vagy géppel távolítják el. Ezzel párhuzamosan külön készítik el a cukormázat, amelynek pontosan 110 °C-osnak kell lennie. A tojássárgáját hozzáadják a cukormázhoz, majd ezt a keveréket addig főzik, amíg olyan áttetsző lesz, hogy meglátják a fazék alját. Ebben a műveletben meghatározó a szakértelem. Ezt követi a krém lehűtése és pihentetése, ami 24 óráig tart, megfelelő helyiségben, mivel ebben az előállítási fázisban az „Ovos Moles de Aveiro” krémje nagyon érzékeny a hirtelen bekövetkező hőmérsékletváltozásokra, és könnyen magába szívja a szagokat. Manapság léteznek hűtőberendezések, amelyek lehetővé teszik a hűtési folyamat felgyorsulását és ellenőrzését, ugyanakkor megőrzik az „Ovos Moles de Aveiro” krémjének tulajdonságait. Amennyiben a krém hűtése levegőhűtő alkalmazásával történik, a végső hőmérsékletnek 15–18 °C közé kell esnie. Ebben az esetben megállapítható, hogy nem szükséges a termék 24 órás pihentetése.

Ettől a munkafázistól kezdve, a választott végső megjelenési formának megfelelően a lehűtött krém az alábbi módokon kerül alkalmazásra:

— megtöltik a hordókat, majd a termék védelme és elszigetelése érdekében zsugorfóliát tesznek rá, és lezárják a fedelével,

— megformázzák az ostyát, és miután összeragasztották, kézi préssel kipréselik – az ostya ragasztása kizárólag pasztőrözött tojásfehérjével történhet. Azután az ostyaformákat ollóval különválasztják, majd a különféle motívumokat éles vágással körülvágják, vagy a célra alkalmas vágógéppel darabolják szét. A figurákat aztán tepsikbe helyezik, és (amennyiben szükséges) kemencében szárítják. Végül szükség szerint bevonják cukor- vagy csokoládé bevonattal, ami újabb védelmet igényel a külső behatásokkal szemben.

A kiszereléshez szintén különleges és egyedi anyagokat használnak fel – a kolostori eredetű ostyát, valamint a fa- vagy porcelánhordókat –, amelyek a régióban fellelhető alapanyagokból, a régió jellegzetes elemeinek megjelenítésével készülnek. Ez az ostya esetében a tengeri állatmotívumok és a halászat során alkalmazott eszközök, vagy a tojások előállítási területén, a magasan fekvő vidékeken őshonos diófélék. A hordókon pedig a folyó különleges motívumairól, a világítótoronyról vagy a moliceiro hajókról készült festmények jelennek meg.

A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti ok-okozati kapcsolat

A folyó környékén a hőmérséklet és a páratartalom adottságai alkalmasak az „Ovos Moles de Aveiro” és az ostya előállításához, mivel máshol nem tapasztalt megfelelő rugalmasságot és tartósságot biztosítanak.

Mind a fa- vagy porcelánhordók, mind az ostyakészítés során használt edények összetéveszthetetlen összefüggést mutatnak az Aveiro folyóval és a környékére jellemző motívumokkal, nevezetesen a világítótorony és a moliceiro hajók sokszorosított ábrázolása, vagy a hal, különféle kagyló, sikló és hordó formájú ostyák, amelyek a halászatot, a térség másik jellegzetes tevékenységét jelenítik meg.

A termék megjelenése az Aveiro és a Vouga folyó vízgyűjtőterületére vonatkozó különféle víziállatokat ábrázoló ostyafigurák – halak, különféle kagylók és rákfélék, hordók, vízisiklók és egyéb vízi állatok, valamint a moliceiro hajó – vitathatatlanul a földrajzi területhez köthető elemek. A helyi flóra ihlette elemek, a dió, a makk, a gesztenye és a kosár szintén a területtel kapcsolatos összetéveszthetetlen bizonyítékok, mivel az itt spontán termő, őshonos fák termései. Ezenkívül említést érdemel, hogy mind a nyárfából, mind a fajanszból készült hordók a területre jellemző alapanyagokból készülnek, és a helyi jellegzetes és hagyományos iparágak eredményei.

Így hát az az „Ovos Moles de Aveiro” teljes mértékben különleges, olyannyira, hogy elegendő utalást tenni az „ovos moles”-ra ahhoz, hogy az Aveiro térség jusson az emberek eszébe, de ugyanilyen eredményt ér el a helyi szimbólumok (a folyó, az Aveiro-i világítótorony vagy a moliceiro hajó) látványa egy csomagoláson vagy az üzletek kirakatában.

Hivatkozás a termékleírás közzétételére

(e rendelet 6. cikke (1) bekezdésének második albekezdése)

http://www.dgadr.mamaot.pt/images/docs/val/dop_igp_etg/Valor/doc/CE_Ovos_Moles_Aveiro.pdf

(1) HL L 343., 2012.12.14., 1. o.